CELEX: 32016D2322
Language: fi
Date: 2016-12-19 00:00:00
Title: Komission täytäntöönpanopäätös (EU) 2016/2322, annettu 19 päivänä joulukuuta 2016, aluskierrätyksestä annetun Euroopan parlamentin ja neuvoston asetuksen (EU) N:o 1257/2013 edellyttämän aluskierrätyksen loppuunsaattamisilmoituksen muodosta (ETA:n kannalta merkityksellinen teksti )

20.12.2016   
               
               
                  FI
               
               
                  Euroopan unionin virallinen lehti
               
               
                  L 345/117
               
            KOMISSION TÄYTÄNTÖÖNPANOPÄÄTÖS (EU) 2016/2322,
      annettu 19 päivänä joulukuuta 2016,
      aluskierrätyksestä annetun Euroopan parlamentin ja neuvoston asetuksen (EU) N:o 1257/2013 edellyttämän aluskierrätyksen loppuunsaattamisilmoituksen muodosta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon aluskierrätyksestä sekä asetuksen (EY) N:o 1013/2006 ja direktiivin 2009/16/EY muuttamisesta 20 päivänä marraskuuta 2013 annetun Euroopan parlamentin ja neuvoston asetuksen (EU) N:o 1257/2013 (1) ja erityisesti sen 13 artiklan 3 kohdan b alakohdan,
      sekä katsoo seuraavaa:
      
                  (1)
               
               
                  Asetuksessa (EU) N:o 1257/2013 vahvistetaan aluskierrätysyrityksiä sekä aluskierrätyslaitoksia ja niiden toiminnanharjoittajia koskevat unionin jäsenvaltion lipun alla purjehtivien alusten kierrätysvaatimukset.
               
            
                  (2)
               
               
                  Asetuksen (EU) N:o 1257/2013 13 artiklan 2 kohdan c alakohdan mukaan aluskierrätyslaitoksen toiminnanharjoittajan on lähetettävä 14 päivän kuluessa päivästä, jona aluskierrätys on saatettu kokonaan tai osittain päätökseen kierrätyssuunnitelman mukaisesti, kierrätyksen loppuunsaattamisilmoitus hallinnolle, joka on myöntänyt alukselle kierrätyskelpoisuuden osoittavan todistuskirjan. Loppuunsaattamisilmoituksen muodon on oltava yhdenmukainen Hongkongissa 15 päivänä toukokuuta 2009 hyväksytyn turvallista ja ympäristön kannalta asianmukaista aluskierrätystä koskevan kansainvälisen yleissopimuksen, jäljempänä ’Hongkongin yleissopimus’, lisäyksen 7 kanssa.
               
            
                  (3)
               
               
                  Asetuksen (EU) N:o 1257/2013 3 artiklan 6 kohdan mukaan ’aluskierrätyksellä’ tarkoitetaan toimintaa, jossa alus puretaan kokonaan tai osittain. Kierrätyksen loppuunsaattamisilmoitus on näin ollen tehtävä, jos alus puretaan osittain. Loppuunsaattamisilmoituksen mallissa mainitaan vain yksi aluskierrätyslaitos. Jos yhden aluksen purkaminen tapahtuu useassa laitoksessa, kultakin menettelyyn osallistuneelta laitokselta vaaditaan erillinen loppuunsaattamisilmoitus.
               
            
                  (4)
               
               
                  Tässä päätöksessä säädetyt toimenpiteet ovat asetuksen (EU) N:o 1257/2013 25 artiklalla perustetun aluskierrätyksestä annetun asetuksen komitean lausunnon mukaiset,
               
            ON HYVÄKSYNYT TÄMÄN PÄÄTÖKSEN:
      1 artikla
      Asetuksen (EU) N:o 1257/2013 13 artiklan 2 kohdan c alakohdassa edellytettyjen kierrätyksen loppuunsaattamisilmoitusten on oltava muodoltaan tämän päätöksen liitteen mukaisia.
      2 artikla
      Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tehty Brysselissä 19 päivänä joulukuuta 2016.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 330, 10.12.2013, s. 1.
      
         LIITE
         
            
         Teksti kuva
         
            ALUSKIERRÄTYKSEN LOPPUUNSAATTAMISILMOITUS
            Aluskierrätyksestä annetun Euroopan parlamentin ja neuvoston asetuksen (EU) N:o 1257/2013 edellyttämä
            Tämä asiakirja on seuraavaa alusta koskeva aluskierrätyksen loppuunsaattamisilmoitus:
            (Aluksen nimi, kun se vastaanotettiin kierrätykseen / poistettiin rekisteristä)
            Kierrätykseen vastaanotetun aluksen tiedot
            Numero- tai kirjaintunnus
            Rekisteröintisatama
            Bruttovetoisuus
            IMO-numero
            Aluksen omistajan nimi ja osoite
            Rekisteröidyn omistajan IMO-tunnistenumero
            Yrityksen IMO-tunnistenumero
            Rakentamispäivämäärä
            TÄMÄ VAHVISTAA SEN, ETTÄ:
            Alus on kierrätetty aluskierrätyssuunnitelman ja asetuksen (EU) N:o 1257/2013 mukaisesti seuraavassa aluskierrätyslaitoksessa
            (Luvan saaneen aluskierrätyslaitoksen nimi ja sijaintipaikka)
            Aluksen kierrättäminen asetuksen (EU) N:o 1257/2013 mukaisesti saatiin loppuun
            (pp/kk/vvvv)
            (Loppuunsaattamispäivämäärä)
            Myönnetty
            (Loppuunsaattamisilmoituksen myöntämispaikka)
            (pp/kk/vvvv)
            (Myöntämispäivämäärä)
            (Aluskierrätyslaitoksen toiminnanharjoittajan tai valtuutetun edustajan allekirjoitus)